CELEX: 32007R1040
Language: el
Date: 2007-09-10 00:00:00
Title: Κανονισμός (ΕΚ) αριθ. 1040/2007 της Επιτροπής, της 10ης Σεπτεμβρίου 2007 , για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Melon du Quercy (ΠΓΕ)]

11.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 238/29
            
         
      ΚΑΝΟΝΙΣΜΌΣ (ΕΚ) αριθ. 1040/2007 ΤΗΣ ΕΠΙΤΡΟΠΉΣ
   
   της 10ης Σεπτεμβρίου 2007
   για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Melon du Quercy (ΠΓΕ)]
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 9 παράγραφος 2 δεύτερη φράση,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006 και δυνάμει του άρθρου 17 παράγραφος 2 του εν λόγω κανονισμού, η Επιτροπή εξέτασε την αίτηση της Γαλλίας για την έγκριση τροποποίησης των στοιχείων των προδιαγραφών της προστατευόμενης ονομασίας προέλευσης «Melon du Quercy», η οποία καταχωρίσθηκε με τον κανονισμό (ΕΚ) αριθ. 1165/2004 της Επιτροπής (2).
            
         
               (2)
            
            
               Η αίτηση αποσκοπεί στην τροποποίηση των προδιαγραφών όσον αφορά την ονομασία των κοινοτήτων που ανήκουν στη γεωγραφική περιοχή «Melon du Quercy», επειδή πέντε κοινότητες είχαν παραλειφθεί εκ παραδρομής από τον κατάλογο κατά τη μεταγραφή του χάρτη με τα οικεία καντόνια και κοινότητες.
            
         
               (3)
            
            
               Η Επιτροπή εξέτασε τη σχετική τροποποίηση και συμπέρανε ότι είναι δικαιολογημένη. Δεδομένου ότι η τροποποίηση είναι ήσσονος σημασίας κατά την έννοια του άρθρου 9 του κανονισμού (ΕΚ) αριθ. 510/2006, η Επιτροπή μπορεί να την εγκρίνει χωρίς να ανατρέξει στη γραπτή διαδικασία που προβλέπεται στα άρθρα 5, 6 και 7 του εν λόγω κανονισμού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της ονομασίας προέλευσης «Melon du Quercy» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενοποιημένο δελτίο που περιλαμβάνει τα βασικά στοιχεία των προδιαγραφών εμφαίνεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Σεπτεμβρίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 93 της 31.3.2006, σ. 12. Κανονισμός όπως τροποποιήθηκε τελευταία με τον κανονισμό (ΕΚ) αριθ. 952/2007 της Επιτροπής (ΕΕ L 210 της 10.8.2007, σ. 26).
   
      (2)  ΕΕ L 224 της 25.6.2004, σ. 16.
   
      ΠΑΡΑΡΤΗΜΑ I
      Όσον αφορά τις προδιαγραφές της ονομασίας προέλευσης «Melon du Quercy» (Γαλλία) εγκρίνονται οι ακόλουθες τροποποιήσεις:
      «γεωγραφική περιοχή»:
      Στην παράγραφο με τίτλο «Τις κοινότητες των ακολούθων καντονίων»
      
                  —
               
               
                  πρώτη περίπτωση «Για το Tarn και Garonne», δεύτερη υποπερίπτωση:
                  
                              —
                           
                           
                              «Καντόνιο Valence d’Agen»,
                              προστίθεται το ακόλουθο όνομα κοινότητας:
                              «Perville»,
                           
                        
            
                  —
               
               
                  δεύτερη περίπτωση, «Για το Lot»,
                  προστίθεται τέταρτη υποπερίπτωση με τα ακόλουθα ονόματα κοινοτήτων:
                  
                              —
                           
                           
                              
                                 Καντόνιο Cahors Sud: «Labastide-Marnhac», «Le Montat»,
                           
                        
            
                  —
               
               
                  δεύτερη περίπτωση, «Για το Lot»
                  
                              —
                           
                           
                              υποπερίπτωση Καντόνιο Luzech,
                              προστίθεται το ακόλουθο όνομα κοινότητας:
                              «Cambayrac»,
                           
                        
                              —
                           
                           
                              υποπερίπτωση Καντόνιο Puy l’Evêque
                              
                              προστίθεται το ακόλουθο όνομα κοινότητας:
                              «Floressas».
                           
                        
            
   
      ΠΑΡΑΡΤΗΜΑ II
      ΣΥΝΟΨΗ
      Κανονισμός (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων
      «MELON DU QUERCY»
      Αριθ. ΕΚ: FR/IGP/105/0086/30.12.2005
      ΠΟΠ ( ) ΠΓΕ (X)
      Στην παρούσα σύνοψη παρατίθενται τα κύρια στοιχεία των προδιαγραφών του προϊόντος για ενημερωτικούς σκοπούς.
      1.   Αρμόδια εθνική αρχή
      
                  Ονομασία
               
               
                  :
               
               
                  Institut national des appellations d’origine
               
            
                  Διεύθυνση
               
               
                  :
               
               
                  51, rue d’Anjou — F-75008 Paris
               
            
                  Τηλ.
               
               
                  :
               
               
                  (33) 153 89 80 00
               
            
                  Φαξ
               
               
                  :
               
               
                  (33) 142 25 57 97
               
            
                  Ηλεκτρονική διεύθυνση
               
               
                  :
               
               
                  info@inao.gouv.fr
               
            2.   Ομάδα
      
                  Ονομασία
               
               
                  :
               
               
                  Syndicat interprofessionnel du melon du Quercy
               
            
                  Διεύθυνση
               
               
                  :
               
               
                  29, avenue du Général-de-Gaulle — F-46170 Castelnau-Montratier
               
            
                  Τηλ.
               
               
                  :
               
               
                  (33) (0)565 21 96 83
               
            
                  Φαξ
               
               
                  :
               
               
                  (33) (0)565 21 88 15
               
            
                  Ηλεκτρονική διεύθυνση
               
               
                  :
               
               
                  melon-du-quercy@wanadoo.fr
               
            
                  Σύνθεση
               
               
                  :
               
               
                  Παραγωγοί/μεταποιητές (X) Άλλοι ( )
               
            3.   Τύπος προϊόντος
      
                  Κλάση 1.6
               
               
                  —
               
               
                  Οπωροκηπευτικά και σιτηρά ως έχουν ή μεταποιημένα.
               
            4.   Προδιαγραφές
      [Σύνοψη των όρων που προβλέπονται στο άρθρο 4 παράγραφος 2 του κανονισμού (ΕΚ) αριθ. 510/2006]
      4.1.   Ονομασία
      «Melon du Quercy»
      4.2.   Περιγραφή
      Πεπόνι με λείο φλοιό, με γραμμές ή δικτυωτό, με πορτοκαλιά σάρκα. Το πεπόνι έχει χρώμα πρασινογκρίζο, με απόχρωση προς το κίτρινο, και βάρος από 450 g έως 1 300 g και πλέον.
      4.3.   Γεωγραφική περιοχή
      Η ζώνη ΠΓΕ του «Melon du Quercy» περιλαμβάνει:
      
                   
               
               
                  Τα ακόλουθα καντόνια:
                  
                              —
                           
                           
                              
                                 Για το Tarn και Garonne: Bourg de Visa, Caussade, Lafrançaise, Lauzerte, Moissac, Molières, Montaigu de Quercy, Monpezat de Quercy, Monclar de Quercy, Négrepolisse, Villebrumier, Montauban
                           
                        
                              —
                           
                           
                              
                                 Για το Lot: Calstelnau-Montratier, Montcuq, Lalbenque
                           
                        
                              —
                           
                           
                              
                                 Για το Pour le Lot και Garonne: Tournon, Penne, Beauville, Puymirol
                           
                        
            
                   
               
               
                  Τις κοινότητες των ακολούθων καντονίων:
                  
                              —
                           
                           
                              Για το Tarn και Garonne:
                              
                                          —
                                       
                                       
                                          
                                             Καντόνιο Caylus: Mouillac
                                       
                                    
                                          —
                                       
                                       
                                          
                                             Καντόνιο Valence d’Agen: Castelsagrat, Goudouville, Saint-clair, Gasque, Montjoi, Perville, Pommevic, Valence d’Agen
                                       
                                    
                        
                              —
                           
                           
                              Για το Lot:
                              
                                          —
                                       
                                       
                                          
                                             Καντόνιο Cahors Sud: Labastide-Marnhac, Le Montat
                                       
                                    
                                          —
                                       
                                       
                                          
                                             Καντόνιο Limogne: Concots
                                       
                                    
                                          —
                                       
                                       
                                          
                                             Καντόνιο Luzech: Cambayrac, Carnac Rouffiac, Villesèque, Sauzet
                                       
                                    
                                          —
                                       
                                       
                                          
                                             Καντόνιο Puy l’Évêque: Floressas, Lacapelle Cabanac, Sérignac, Mauroux
                                       
                                    
                        
            4.4.   Απόδειξη προέλευσης
      Το πεπόνι του Quercy καλλιεργείται στο Quercy από τον XVΙο αιώνα. Το 1930, η παραγωγή πεπονιών αναπτύχθηκε κυρίως χάρη στην αύξηση των καλλιεργούμενων εκτάσεων και στην εμφάνιση του πεπονιού του Quercy στις τοπικές αγορές. Η παραγωγή αυτή αυξήθηκε κατά το χρονικό διάστημα 1940-1945. Από το 1960, η μεταφορά κατέστησε δυνατή την ανάπτυξη της παραγωγής του πεπονιού του Quercy.
      Σήμερα, το προϊόν αυτό έχει δημιουργήσει πλέον τη φήμη του και το σύνολο των εμπορικών σημάτων που χρησιμοποιούνται αρκεί για να αποδείξει τη σημασία της σχέσης που υφίσταται μεταξύ πεπονιού και Quercy.
      Κατά την έναρξη κάθε γεωργικής περιόδου, τα αγροτεμάχια κάθε παραγωγού εγκρίνονται (γεωγραφική περιοχή και επιλέξιμη έκταση) από αναγνωρισμένους από τον οργανισμό πιστοποίησης τεχνικούς. Κάθε αγροτεμάχιο καταγράφεται στο καλλιεργητικό μητρώο του πεπονιού του Quercy: κοινότητες, τμήματα και αριθμοί του κτηματολογίου, έκταση σε άρ.
      Ένα αντίτυπο των πληροφοριών αυτών παραμένει στο καλλιεργητικό μητρώο του παραγωγού, ένα δεύτερο προσκομίζεται στο σταθμό συσκευασίας φρούτων και το τρίτο διαβιβάζεται στη διεπαγγελματική ένωση του πεπονιού του Quercy.
      Κατ’ αυτόν τον τρόπο, για κάθε παρτίδα που παραδίδεται στον σταθμό συσκευασίας φρούτων, προσδιορίζονται και εγγράφονται το ονοματεπώνυμο του παραγωγού, η ποικιλία και τα αγροτεμάχια. Στον σταθμό συγκεντρώνονται οι παρτίδες περισσοτέρων παραγωγών. Οι πιστοποιημένες παρτίδες ξεχωρίζονται από τις μη πιστοποιημένες ήδη από την είσοδο στο σταθμό μέχρι τη συσκευασία, την επισήμανση και την εμπορία.
      4.5.   Μέθοδος παραγωγής
      Το πεπόνι του Quercy παράγεται βάσει επιλεγμένων ποικιλιών· συγκομίζεται εφόσον έχει επιτευχθεί ο άριστος δυνατός βαθμός ωρίμανσης, εφόσον είναι δυνατό, πριν από τις 1.00 μ.μ. κάθε ημέρα. Τα πεπόνια τοποθετούνται στη συνέχεια απευθείας σε ξύλινο δίσκο ή σε πλαστικό κιβώτιο σε μία μόνο στρώση, χωρίς να αφήνονται κενά και χωρίς να πιέζονται οι καρποί.
      Μετά τη συγκομιδή, τα πεπόνια τοποθετούνται σε μέρος προφυλαγμένο από τον ήλιο και τις κακοκαιρίες. Οι παραδόσεις στον σταθμό πραγματοποιούνται την ημέρα της συγκομιδής των καρπών. Οι παρτίδες των πεπονιών ελέγχονται και εγκρίνονται ανάλογα με την εξωτερική τους εμφάνιση και την περιεκτικότητά τους σε σάκχαρο. Υφίστανται διαλογή, ταξινόμηση κατά μέγεθος και συσκευάζονται σε δίσκους πάνω σε κυψελίδες ή/και πετσέτες ανάλογα με το βάρος τους και το χρώμα τους.
      4.6.   Δεσμός
      Το πλεονέκτημα που παρουσιάζει το Quercy για την παραγωγή πεπονιών είναι το έδαφός του και το κλίμα του. Η ιδιομορφία του κλίματος, η εναλλαγή ρευμάτων από τον ωκεανό (ψυχρών και υγρών) και από την Μεσόγειο (θερμών και ξηρών) δημιουργεί καθημερινά θερμικές διακυμάνσεις. Εξασφαλίζει στο φυτό άριστο περιβάλλον για την ανάπτυξή του (θερμοκρασία και υγρομετρία).
      Από την άλλη πλευρά, τα αργιλοασβεστώδη εδάφη του Quercy, στα οποία η άργιλος αποτελείται αποκλειστικά από ιλλίτες και μοντμοριλλονίτες, κατακρατούν το κάλιο στις στοιβάδες των αργίλων. Κατά συνέπεια, τα εδάφη αυτά ρυθμίζουν την παροχή καλίου στο φυτό. Το γεγονός αυτό παρέχει στο προϊόν αρώματα και μία τοπική ιδιομορφία. Το αργιλοασβεστώδες έδαφος του Quercy διαθέτει καλή ικανότητα κατακράτησης ύδατος, πράγμα που επιτρέπει τακτική παροχή ύδατος στο φυτό.
      4.7.   Δομή του ελέγχου
      
                  Ονομασία
               
               
                  :
               
               
                  Qualisud
               
            
                  Διεύθυνση
               
               
                  :
               
               
                  15, avenue de Bayonne — F-40500 Saint-Sever
               
            
                  Τηλ.
               
               
                  :
               
               
                  (33) (0)558 06 53 30
               
            
                  Φαξ
               
               
                  :
               
               
                  (33) (0)562 88 13 91
               
            
                  Ηλεκτρονική διεύθυνση
               
               
                  :
               
               
                  qualisud@wanadoo.fr
               
            4.8.   Επισήμανση
      
                  —
               
               
                  
                     Ονομασία του προϊόντος: Melon du Quercy
               
            
                  —
               
               
                  
                     Πιστοποιημένα χαρακτηριστικά: Καλλιεργείται στο Quercy, συγκομίζεται σε βέλτιστο δυνατό στάδιο ωριμότητας.